The Crown

***The Crown*** er en biografisk britisk-amerikansk nettfjernsynsserie som hadde premiere i 2016. Serien ble skapt av Peter Morgan og er produsert av Left Bank Pictures og Sony Pictures Television for strømmetjenesten Netflix. Den første sesongen på ti episoder ble sluppet på Netflix 4. november 2016. TV-serien handler om livet til dronning Elizabeth II av Storbritannia og hennes regjeringstid i Storbritannia. Planen er at serien skal gå over seks sesonger, med til sammen 60 episoder. Skuespillerne i serien byttes ut hver andre sesong, slik at det for eksempel er tre forskjellige skuespillere som spiller dronning Elizabeth og Prins Phillip, nemlig Claire Foy og Matt Smith (sesong 1-2), Olivia Coleman og Tobias Menzies (sesong 3-4) og Imelda Staunton og Jonathan Pryce (Sesong 5-6). En rekke andre kjente skuespillere medvirker i serien også, som Helena Bonham-Carter, Gillian Anderson, Charles Dance, Dominic West, John Lithgow og Josh O’Connor.

*The Crown* har fått god kritikk, blant annet for skuespillerensemblet, regien, manusarbeidet, kinematografien, scenografien og for å være relativt korrekt fortalt. Sigurd Vik fra *[[Filmpolitiet]]* skrev: «Dette er en serie som harmonerer elegant i alt fra den flotte visuelle stilen via et utsøkt rollegalleri til dialoger som virkelig river oss med inn i hjertet av moderne britisk historie. […] I tråd med sine motiver, er alle kamerabevegelser og utsnitt nøye oppbygd. Og den gråtonede fargepaletten gir en tilbakeholden eleganse som står i stil til den britiske overklassens reserverte vesen.» Foy og Lithgow ble begge nominert til hver sin Screen Actors Guild Award og Golden Globe for sine rolleskildringer. Under den 74. Golden Globe-utdelingen vant *The Crown* prisen for beste dramaserie.

Andre sesong ble gjort tilgjengelig på Netflix 8. desember 2017. Sesongen dekker regjeringstiden fra Suezkrisen i 1956 til fødselen av Edward, jarl av Wessex i 1964. Asbjørn Slettemark fra *[[Aftenposten]]* skrev at andre sesong var «vakrere, mørkere og enda bedre» enn første. Han roste manuset og skrev at «hver eneste lille setning borrer dypere ned i disse fascinerende, historiske menneskene. [...] Det som gjør *The Crown* så bra [er] at den tegner et bilde av et kongehus og en nasjon full av feil, skandaler og menneskelighet.» Andre sesong ble nominert til to nye Golden Globe-priser for beste dramaserie og beste kvinnelige hovedrolle.

Den tredje sesongen dekker perioden mellom 1964 og 1977, som begynner med at Harold Wilson blir valgt som statsminister og slutter med dronningens sølv-jubileum. Denne tiden dekker også Edward Heaths tid som statsminister. Camilla av Storbritannia blir også introdusert i løpet av denne tiden. Den fjerde sesongen er satt under Margaret Thatchers periode som statsminister mellom 1979 og 1990, og fokuserer også på Lady Diana Spencer.

Den femte sesongen av The Crown dekker perioden mellom 1991 og 1997, og fokuserer på forholdet mellom Diana og prins Charles, som endte seperasjon og deretter skilsmisse. Dodi Fayed og hans familie blir også introdusert i løpet av denne sesongen, og 1992 var Annus horribilis for dronning Elizabeth.

## Medvirkende sesong 1–2
* Claire Foy som Elizabeth II av Storbritannia
* Matt Smith som Philip, hertug av Edinburgh
* Vanessa Kirby som Margaret av Storbritannia
* Victoria Hamilton som Elizabeth Bowes-Lyon, dronningmoren
* Greg Wise som Lord Mountbatten, Philips onkel
* Jared Harris som Georg VI av Storbritannia, Elizabeths far
* Ben Miles som Peter Townsend, Georges adjutant
* Eileen Atkins som Mary av Teck, Elizabeths bestemor
* Alex Jennings som Edvard VIII av Storbritannia, Elizabeths onkel
* Lia Williams som Wallis Simpson, Edvards kone
* Matthew Goode som Antony Armstrong-Jones, en fotograf
* Stephen Dillane som Graham Sutherland, en kunstner
* Jeremy Northam som Anthony Eden, Storbritannias utenriksminister og statsminister
* John Lithgow som Winston Churchill, Storbritannias statsminister
* Anton Lesser som Harold Macmillan, Storbritannias statsminister
* Michael C. Hall som John F. Kennedy, USAs president

## Medvirkende sesong 3–4
* Olivia Colman som Elizabeth II av Storbritannia
* Tobias Menzies som Philip, hertug av Edinburgh 
* Helena Bonham Carter som Margaret av Storbritannia 
* Josh O’Connor som Prins Charles 
* Emma Corrin som Prinsesse Diana
* Erin Doherty som Prinsesse Anne
* Marion Bailey som Elizabeth Bowes-Lyon, dronningmoren
* Charles Dance som Lord Mountbatten, Prins Philips onkel
* Ben Daniels som Antony Armstrong-Jones
* Jane Lapotaire som Prinsesse Alice, Prins Philips mor 
* Derek Jacobi as Edvard VIII av Storbritannia, Elizabeths onkel 
* Geraldine Chaplin som  Wallis Simpson
* Jason Watkins som Harold Wilson, Storbritannias statsminister
* Gillian Andersson som Margaret Thatcher, Storbritannias statsminister
* Michael Maloney som Edward Heath, Storbritannias statsminister
* Emerald Fennell som Camilla Shand
* Andrew Buchan som Andrew Parker Bowles

## Medvirkende sesong 5–
* Imelda Staunton som Elizabeth II av Storbritannia 
* Jonathan Pryce som Philip, hertug av Edinburgh 
* Lesley Manville som Margaret av Storbritannia 
* Dominic West som Prins Charles 
* Elizabeth Debicki som Prinsesse Diana 
* Marcia Warren som Elizabeth Bowes-Lyon, dronningmoren 
* Natascha McElhone som Penny Knatchbull 
* Olivia Williams som Camilla Parker Bowles 
* Khalid Abdalla som Dodi Fayed 
* Timothy Dalton som Peter Townsend 
* Johnny Lee Miller som John Major, Storbritannias statsminister
* Bertie Carvel som Tony Blair, Storbritannias statsminister

## Referanser


## Eksterne lenker
*